Eyríki

Eyríki er ríki sem afmarkast af einni eða fleiri eyjum, það er það á sér ekki yfirráðasvæði á neinu meginlandi. Til eru tvenns konar eyríki:
Eyríki sem samanstanda af einni eða fleirum óskiptum eyjum, það er þær eru ekki með nein landamæri við önnur ríki. Dæmi um það er Ísland, Japan og Filippseyjar.
Eyríki sem eiga landamæri að einu eða fleiri ríkjum á einni eða fleiri eyjum yfirráðasvæðis síns (skiptar eyjar). Dæmi um það er Indónesía, Haítí og Papúa Nýja-Gínea.

Ríki sem eiga sér yfirráðasvæði á einhverju meginlandi eru ekki talin til eyríkja, jafnvel þó að mesti hluti ríkisins sé á eyjum. Dæmi um slíkt er Danmörk (Jótland er meginland) og Malasía (Malakka er meginland). Sömuleiðis eru eylönd sem ekki eru að fullu sjálfstæð, þó að þau séu með heimastjórn, ekki talin til eyríkja. Dæmi um slíkt eru Færeyjar, Grænland og Gvam. Listi eyríkja heims 
Eins og stendur eru eyríki heims 47 að tölu. Það stærsta og fjölmennasta er Indónesía. Það yngsta er Austur-Tímor, en sjálfstæði þess var viðurkennt árið 2002.

Eyríki heims eftir stærð:

 Röð  Eyríki  Höfuðborg  Stærð 1  Indónesía  Jakarta  1.912.988 2  Madagaskar  Antananarívó  587.041 3  Papúa Nýja-Gínea  Fort Moresby  462.840 4  Japan  Tókíó  377.837 5  Filippseyjar  Maníla  299.764 6  Nýja-Sjáland  Wellington  270.534 7  Bretland  London  242.910 8  Kúba  Havana  110.860 9  Ísland  Reykjavík  103.000 10  Írland  Dublin  70.273 11  Srí Lanka  Srí Jajevardenepúra  65.610 12  Dóminíska lýðveldið  Santó Dómingó  48.730 13  Taívan  Taípei  36.006 14  Haítí  Port-au-Prince  27.750 15  Salómonseyjar  Honíara  27.556 16  Fídjieyjar  Súva  18.367 17  Austur-Tímor  Dili  14.409 18  Bahamaeyjar  Nassá  13.949 19  Vanúatú  Port Vila  12.190 20  Jamaíka  Kingston  10.991 21  Kýpur  Nikósía  9.251 22  Brúnei  Bandar Seri Begawan  5.765 23  Trínidad og Tóbagó  Port of Spain  5.128 24  Grænhöfðaeyjar  Praia  4.033 25  Samóa  Apía  2.831 26  Máritíus  Port Louis  2.040 27  Kómoreyjar  Móróní  1.862 28  Saó Tóme og Prinsípe  Saó Tóme  1.001 29  Kíríbatí  South-Tarawa  811 30  Tonga  Núkúalófa  748 31  Dóminíka  Roseau  746 32  Barein  Manama  711 33  Míkrónesía (ríki)  Palikír  702 34  Singapúr  Singapúr  683 35  Sankti Lúsía  Castries  616 36  Palá  Melekeok  508 37  Seychelles-eyjar  Viktoría (Seychelles-eyjar)  454 38  Antígva og Barbúda  Saint John's  442 39  Barbados  Bridgetown  430 40  Sankti Vinsent og Grenadíneyjar  Kingstown  389 41  Grenada  St. George's  345 42  Malta  Valletta  316 43  Maldíveyjar  Male  298 44  Sankti Kristófer og Nevis  Basseterre  261 45  Marshalleyjar  Majúró  181 46  Túvalú  Fúnafúti  26 47  Nárú  Jaren  21

 Tengt efni 
 Eyja
 Listi fjölmennustu eyja heims
 Listi stærstu eyja heims
 Skiptar eyjar


Flokkur:Landafræðihugtök